Ο **Χασάν Μάρτιν** (αγγλικά:*Hassan Martin*) (Στάτεν Άιλαντ, 12 Νοεμβρίου 1995), είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ στην ιαπωνική Σιμάνε Σουσάνου Μάτζικ.

Κολεγιακή σταδιοδρομία
----------------------

Ο Μάρτιν είχε κατά μέσο όρο 6,3 πόντους ανά αγώνα ως πρωτοετής με τους Ρόουντ Άιλαντ Ραμς και αύξησε το μέσο όρο του σε 11,4 πόντους ανά αγώνα ως δευτεροετής φοιτητής. Ως τριτοετής, ο Μάρτιν είχε μέσο όρο 12,0 πόντους ανά αγώνα. Ως τελειόφοιτος, ο Μάρτιν είχε κατά μέσο όρο 13,6 πόντους, 6,8 ριμπάουντ και 2,4 τάπες ανά αγώνα. Ήταν βασικό μέλος των Ραμς που έφτασαν για πρώτη φορά στο τουρνουά NCAA από το 1999. Ονομάστηκε δύο φορές Atlantic 10 Αμυντικός Παίκτης της Χρονιάς. Ονομάστηκε στην All-Atlantic 10 Δεύτερη Ομάδα ως τελειόφοιτος, παρά το γεγονός ότι έχασε πέντε αγώνες λόγω τραυματισμού και δεν αγωνίστηκε σε αρκετούς ακόμα.

Επαγγελματική σταδιοδρομία
--------------------------

Αφού δεν επιλέχθηκε στο NBA Ντραφτ του 2017, ο Μάρτιν έπαιξε με τους Ορλάντο Μάτζικ στο Σάμερ Λιγκ. Ακολούθως, υπέγραψε με την ιαπωνική Ριούκιου Γκόλντεν Κινγκς, όπου έγινε ένας από τους κορυφαίους σκόρερ του πρωταθλήματος και έλαβε έπαινο για τον αθλητισμό του.

Το 2018, υπέγραψε συμβόλαιο με τη Μέντι Μπαϊρόιτ του Πρωταθλήματος Γερμανίας. 

Στις 27 Ιουνίου 2019, υπέγραψε συμβόλαιο με τη Μπούντουτσνοστ της Αδριατικής Λίγκας. Με την Μπούντουτσνοστ κατέκτησε το Κύπελλο Μαυροβουνίου για το 2020.

Στις 30 Ιουνίου 2020, ο Ολυμπιακός ανακοίνωσε την απόκτηση του Μάρτιν με διετές συμβόλαιο. Τον Φεβρουάριο του 2021, υπέστη ρήξη μηνίσκου στο γόνατο του, χάνοντας το υπόλοιπο της σεζόν. Στις 20 Φεβρουαρίου 2022, κατέκτησε το Κύπελλο Ελλάδας, νικώντας στον τελικό τον Παναθηναϊκό με 81-73. Στις 17 Ιουνίου κατέκτησε το Πρωτάθλημα Ελλάδας, αφού ο Ολυμπιακός νίκησε τον Παναθηναϊκό στη σειρά των τελικών με 3-0. Τα δύο χρόνια του στον Ολυμπιακό για την Ευρωλίγκα μέτρησε κατά μέσο όρο σε 55 ματς 7,25 πόντους με 68,2% στα δίποντα, 3,8 ριμπάουντ, 0,5 μπλοκ και 0,5 κλεψίματα.

Στις 9 Ιουλίου 2022, ανακοινώθηκε από τον Ερυθρό Αστέρα. Στις 18 Φεβρουαρίου 2023, κατέκτησε το Κύπελλο Σερβίας, αφού ο Ερυθρός Αστέρας νίκησε στον τελικό με 96-79 τη Μέγκα Μπάσκετ. Στις 11 Ιουνίου 2023, κατέκτησε το Πρωτάθλημα Σερβίας κόντρα στην FMP με 2-0 νίκες. Τη σεζόν 2022-23, μέτρησε 4.9 πόντους και 3.0 ριμπάουντ σε 23 συμμετοχές στην Ευρωλίγκα.

Τον Ιούνιο του 2023, συμφώνησε με την ιαπωνική Σιμάνε Σουσάνου Μάτζικ.

Τίτλοι-Διακρίσεις
-----------------

### Συλλογικοί

**Μπουντουκνοστ**

* Κύπελλο Μαυροβουνίου (2020)

**Ολυμπιακός**

* Πρωτάθλημα Ελλάδας (2022)
* Κύπελλο Ελλάδας (2022)

#### Ερυθρός Αστέρας

* Πρωτάθλημα Σερβίας (2023)
* Κύπελλο Σερβίας (2023)

### Ατομικοί

* 2x Καλύτερος Αμυντικός Atlantic 10 (2016, 2017)

* 3x Atlantic 10 Μέλος της Καλύτερης Αμυντικής Πεντάδας (2015–2017)

Παραπομπές
----------

1. 1 2  Οντίβεν, Εντ (7 Δεκεμβρίου 2017). «Rookie standout Hassan Martin says defensive focus fuels Ryukyu’s success». *Japan Times*.. Ανακτήθηκε στις 20 Απριλίου 2018.
2. 1 2  Μπραζίλερ, Ζακ (23 Ιουνίου 2017). «How undrafted Staten Island native kept his NBA dream alive». *New York Post*.. Ανακτήθηκε στις 20 Απριλίου 2018.
3. ↑  Μπραζίλερ, Ζακ (15 Μαρτίου 2017). «Hassan Martin got his impossible ending — just like Dan Hurley said». *New York Post*.. Ανακτήθηκε στις 20 Απριλίου 2018.
4. ↑  «Hassan Martin signs with Buducnost» (στα Αγγλικά). Sportando. 27 Ιουνίου 2019. Ανακτήθηκε στις 27 Ιουνίου 2019.
5. ↑  «"Ερυθρόλευκος" ο Χασάν Μάρτιν». *www.sport24.gr*. 30 Ιουνίου 2020.
6. ↑  Φεβ 2021 14:20, Επιμέλεια: Στέφανος Μακρής Δημοσίευση: 20. «Νοκ άουτ ο Μάρτιν με ρήξη μηνίσκου». *www.sport24.gr*. Ανακτήθηκε στις 20 Φεβρουαρίου 2021.
7. ↑  «Παναθηναϊκός-Ολυμπιακός 73-81: «Ερυθρόλευκη» ανατροπή κι επιστροφή στους τίτλους | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
8. ↑  «Ολυμπιακός: Πρωτάθλημα μετά από έξι χρόνια και 5ο νταμπλ με ιστορικό ρεκόρ στην Α1!». *Eurohoops*. 17 Ιουνίου 2022. Ανακτήθηκε στις 18 Ιουνίου 2022.
9. ↑  «Ερυθρός Αστέρας: Επίσημα στην ομάδα του Βελιγραδίου ο Χασάν Μάρτιν | Gazzetta». *www.gazzetta.gr*. Ανακτήθηκε στις 9 Ιουλίου 2022.
10. ↑  «Ερυθρός Αστέρας - Μέγκα Μπάσκετ 96-79: Κυπελλούχος Σερβίας με εμφατικό τρόπο | Gazzetta». *www.gazzetta.gr*. Ανακτήθηκε στις 18 Φεβρουαρίου 2023.
11. ↑  «Ο Ερυθρός Αστέρας αναδείχθηκε πρωταθλητής Σερβίας». *www.sport24.gr*. Ανακτήθηκε στις 11 Ιουνίου 2023.
12. ↑  «Ο Χασάν Μάρτιν μετακομίζει (κι αυτός) στην Ιαπωνία! (pic)». *Eurohoops*. 29 Ιουνίου 2023. Ανακτήθηκε στις 27 Ιουλίου 2023.

Εξωτερικοί σύνδεσμοι
--------------------

* Προφίλ στο proballers.com
* Βιογραφικό με τους Ρόουντ Άιλαντ Ραμς